Oficiālais Vēstnesis L 177 , 05/07/1997 Lpp. 0015 - 0021



Komisijas Direktīva 97/39/EK (1997. gada 24. jūnijs), ar ko tehnikas attīstībai pielāgo Padomes 1975. gada 26. jūnija Direktīvu 75/443/EEK attiecībā uz mehānisko transportlīdzekļu atpakaļgaitu un spidometra ierīci (dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 6. februāra Direktīvu 70/156/EEK attiecībā uz mehānisko transportlīdzekļu un to piekabju tipa apstiprināšanu [1], kurā jaunākie grozījumi izdarīti ar Eiropas Parlamenta un Padomes Direktīvu 96/79/EK [2], un jo īpaši tās 13. panta 2. punktu, ņemot vēra Padomes 1975. gada 26. jūnija Direktīvu 75/443/EEK par dalībvalstu tiesību aktu tuvināšanu attiecībā uz mehānisko transportlīdzekļu atpakaļgaitu un spidometra ierīci [3] un jo īpaši tās 6. pantu, tā kā Direktīva 75/443/EEK ir viena no atsevišķajām direktīvām, kas attiecas uz EEK tipa apstiprināšanas procedūru, kura ir noteikta ar Direktīvu 70/156/EEK; tā kā līdz ar to šai direktīvai piemēro noteikumus, kas paredzēti Direktīvā 70/156/EEK attiecībā uz transportlīdzekļu sistēmām, detaļām un atsevišķām tehniskām vienībām; tā kā Direktīvas 70/156/EEK 3. panta 4. punktā un 4. panta 3. punktā jo īpaši paredzēts, ka katrai atsevišķajai direktīvai ir pievienots informatīvas dokuments, kurā iekļauti minētās direktīvas I pielikuma attiecīgie punkti, un arī VI pielikumā noteiktais tipa apstiprinājuma sertifikāts, lai šo tipa apstiprinājumu var datorizēt; tā kā šīs direktīvas tehniskās specifikācijas ir vēlams pielīdzināt atbilstīgās ANO/EEK Noteikumu Nr. 39 tehniskajām specifikācijām; tā kā šīs direktīvas noteikumi ir saskaņā ar atzinumu, ko sniegusi Komiteja pielāgošanai tehnikas attīstībai, kas izveidota ar Direktīvu 70/156/EEK, IR PIEŅĒMUSI ŠO DIREKTĪVU. 1. pants Direktīvu 75/443/EEK groza šādi. 1. Direktīvas 1. panta beigas groza šādi: "… sliežu ceļiem, kā arī lauksaimniecībā un mežsaimniecībā izmantojamus traktorus un visus pārvietojamus mehānismus.” 2. Pielikumus groza saskaņā ar šīs direktīvas pielikumu. 2. pants 1. No 1997. gada 1. oktobra dalībvalstis nedrīkst: - atteikties piešķirt EK tipa apstiprinājumu vai valsts tipa apstiprinājumu transportlīdzekļa tipam vai - aizliegt reģistrēt, pārdot vai uzsākt transportlīdzekļu ekspluatāciju, atsaucoties uz atpakaļgaitu un spidometra ierīci, ja transportlīdzekļi atbilst ar šo direktīvu grozītās Direktīvas 75/443/EEK prasībām. 2. No 1998. gada 1. oktobra dalībvalstis: - vairs nepiešķir EK tipa apstiprinājumu un - var atteikties piešķirt valsts tipa apstiprinājumu transportlīdzekļa tipam, atsaucoties uz atpakaļgaitu un spidometra ierīci, ja nav izpildītas ar šo direktīvu grozītās Direktīvas 75/443/EEK prasības. 3. pants 1. Dalībvalstīs stājas spēkā normatīvi un administratīvi akti, kas vajadzīgi, lai līdz 1997. gada 1. oktobrim izpildītu šo direktīvu. Dalībvalstis par to nekavējoties informē Komisiju. 2. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Paņēmienus, kā izdarīt šādas atsauces, nosaka dalībvalstis. 3. Dalībvalstis dara Komisijai zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1997. gada 24. jūnijā Komisijas vārdā — Komisijas loceklis Martin Bangemann, [1] OV L 42, 23.2.1970., 1. lpp. [2] OV L 18, 21.1.1997., 7. lpp. [3] OV L 196, 26.7.1975., 1. lpp. -------------------------------------------------- PIELIKUMS - Aiz pantiem iestarpina pielikumu sarakstu: " PIELIKUMU SARAKSTS I PIELIKUMS: | Atpakaļgaita | II PIELIKUMS: | Spidometra ierīce 1. papildinājumsInformācijas dokuments2. papildinājumsTipa apstiprinājuma sertifikāts | " - II pielikuma grozījumi: - pielikuma 3. punktu aizstāj ar šādu 3. punktu: "3. PIETEIKUMS PAR EK TIPA APSTIPRINĀJUMA PIEŠĶIRŠANU TRANSPORTLĪDZEKĻA TIPAM 3.1. Ražotājs iesniedz pieteikumu par EK tipa apstiprinājumu transportlīdzekļa tipam attiecībā uz atpakaļgaitu un spidometra ierīci, ievērojot Direktīvas 70/156/EEK 3. panta 4. punktu. 3.2. Informācijas dokumenta paraugs ir dots 1. papildinājumā. 3.3. Tehniskajam dienestam, kas ir atbildīgs par tipa apstiprināšanas testu veikšanu, jāiesniedz: 3.3.1. apstiprināmā transportlīdzekļa tipa reprezentatīvs paraugs." - pielikuma 4.2.1. un 4.2.2. punktā izdara šādus grozījumus: "4.2.1. Tajā ir 1, 2, 5 vai 10 km/h iedaļas. Ātrumus uz skalas atzīmē šādi: 4.2.1.1. ja lielākais ātrums uz skalas nepārsniedz 200 km/h, ātrumus norāda ar intervālu, kas nepārsniedz 20 km/h; 4.2.1.2. ja lielākais ātrums uz skalas pārsniedz 200 km/h, ātrumus norāda ar intervālu, kas nepārsniedz 30 km/h. 4.2.2. Ja spidometrs ir ražots pārdošanai kādā no dalībvalstīm, kur lieto angļu mērvienību sistēmu un kur ir spēkā pārejas noteikumi saskaņā ar 5. pantu, spidometram ir arī mph (jūdzes stundā) iedaļas; tajā ir 1, 2, 5 vai 10 mph iedaļas. Ātrumus uz skalas norāda ar intervālu, kas nepārsniedz 20 mph. 4.2.3. Atzīmētajiem ātruma intervāliem nav jābūt vienādiem." - Iestarpina 5. līdz 7. punktu: "5. EK TIPA APSTIPRINĀJUMA PIEŠĶIRŠANA TRANSPORTLĪDZEKĻA TIPAM 5.1. Ja atbilstīgās prasības ir izpildītas, piešķir EK tipa apstiprinājumu, ievērojot Direktīvas 70/156/EEK 4. panta 3. punktu un, ja vajadzīgs, 4. panta 4. punktu. 5.2. EK tipa apstiprinājuma sertifikāta paraugs ir dots 2. papildinājumā. 5.3. Apstiprinājuma numuru saskaņā ar Direktīvas 70/156/EEK VII pielikumu piešķir katram apstiprinātajam transportlīdzekļa tipam. Tā pati dalībvalsts nepiešķir tādu pašu numuru citam transportlīdzekļa tipam. 6. TIPA MODIFIKĀCIJAS UN APSTIPRINĀJUMU GROZĪJUMI 6.1. Ja modificē tipu, kas apstiprināts saskaņā ar šo direktīvu, piemēro Direktīvas 70/156/EEK 5. panta noteikumus. 7. RAŽOJUMU ATBILSTĪBA 7.1. Lai nodrošinātu ražojumu atbilstību, parasti ir jāveic pasākumi saskaņā ar Direktīvas 70/156/EEK 10. panta noteikumiem." - Iestarpina šādus divus jaunus papildinājumus – 1. un 2. papildinājumu: " 1. papildinājums +++++ TIFF +++++ +++++ TIFF +++++ " 2. papildinājums +++++ TIFF +++++ +++++ TIFF +++++ --------------------------------------------------